Watak Everett Ross Disahkan Bakal Kembali Dalam Filem Marvel Seterusnya
Selepas memberikan satu karakteristik yang cukup menarik dalam filem Black Panther, Martin Freeman yang membawakan watak ejen CIA, Everett Ross mengesahkan beliau akan kembali dalam satu lagi filem Marvel akan datang. Beliau berkata demikian semasa sedang mempromosikan filem terbaru Marvel Black Panther yang turut dibintangi olehnya. “They introduced me in Civil War and said there would be a couple of other films, one of which was Black Panther,” “They introduced me in Civil War and said there would be a couple of other films, one of which was Black Panther,” Bintang filem Sherlock dan The Hobbit ini membuat penampilan pertama dalam filem Captain America: Civil War sebagai seorang ejen CIA yang memihak kepada saki baki anggota Avengers yang diketuai oleh Tony Stark. Beliau kemudian menjadi salah seorang watak utama dalam filem Black Panther dan membantu T’Challa menghalang rancangan jahar Erik Killmonger. Setakat ini peminat mengandaikan Everett Ross bakal muncul dalam filem Captain Marvel memandangkan beliau merupakan seorang bekas juruterbang jet pejuang US (seperti yang diterangkan dalam filem Black Panther) sebelum menyertai CIA. Beliau juga mungkin boleh muncul dalam filem Avengers: Infinity War ataupun Avengers 4, tetapi namanya tiada dalam senarai pelakon kedua-dua filem tersebut, jadi kita terpaksa tunggu dan lihat apakah filem Marvel yang bakal dibintangi oleh aktor tersebut.